Берлинска криза
Берлинската криза, известна и като Втората берлинска криза започва на 27 ноември 1958 г. когато Съветският съюз, под ръководството на Никита Хрушчов, изпраща дипломатическа нота на трите западни страни-окупатори на Берлин – САЩ, Великобритания и Франция. В нотата бива оповестено, че Съветският съюз ще предаде контрола над пътищата, свързващи Западна Германия (ФРГ) със Западен Берлин на Германската демократична република (ГДР), ако в рамките на половин година не бъде постигнато споразумение сред Съюзниците за превръщане на Берлин в свободен град. Тази нота, която свързва темите за Берлин, Германия и разоръжаването, бива наричана „Ултиматум на Хрушчов“ или „Берлински ултиматум“.